CELEX: 32016R1705
Language: fi
Date: 2016-09-09 00:00:00
Title: Euroopan keskuspankin asetus (EU) 2016/1705, annettu 9 päivänä syyskuuta 2016, vähimmäisvarantojen soveltamisesta annetun asetuksen (EU) N:o 1745/2003 (ECB/2003/9) muuttamisesta (EKP/2016/26)

23.9.2016   
               
               
                  FI
               
               
                  Euroopan unionin virallinen lehti
               
               
                  L 257/10
               
            EUROOPAN KESKUSPANKIN ASETUS (EU) 2016/1705,
      annettu 9 päivänä syyskuuta 2016,
      vähimmäisvarantojen soveltamisesta annetun asetuksen (EU) N:o 1745/2003 (ECB/2003/9) muuttamisesta (EKP/2016/26)
      EUROOPAN KESKUSPANKIN NEUVOSTO, joka
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 19.1 artiklan,
      ottaa huomioon Euroopan keskuspankin soveltamista vähimmäisvarannoista 23 päivänä marraskuuta 1998 annetun neuvoston asetuksen (EY) N:o 2531/98 (1),
      sekä katsoo seuraavaa:
      
                  (1)
               
               
                  Kun pankkienväliset velat jätetään varantopohjan ulkopuolelle, maturiteetiltaan enintään kahden vuoden velkapaperien luokkaan kuuluviin velkoihin sovellettavan vakiovähennyksen tulisi perustua seuraavien erien välisiin euroalueen laajuisiin makrotason suhdelukuihin: a) luottolaitosten liikkeeseen laskemien ja muiden luottolaitosten, EKP:n ja rahaliittoon osallistuvien kansallisten keskuspankkien hallussa olevien relevanttien instrumenttien kanta ja b) luottolaitosten liikkeeseen laskemien, edellä mainittujen instrumenttien yhteenlaskettu kanta. Euroopan keskuspankin asetuksen (EY) N:o 1745/2003 (EKP/2003/9) (2) 3 artiklan 2 kohdassa säädettyä vakiovähennyksen soveltamista koskevaa menetelmää olisi vielä selvennettävä.
               
            
                  (2)
               
               
                  Näin ollen asetus (EY) N:o 1745/2003 (EKP/2003/9) olisi vastaavasti muutettava,
               
            ON HYVÄKSYNYT TÄMÄN ASETUKSEN:
      1 artikla
      Muutokset
      Muutetaan asetus (EY) N:o 1745/2003 (EKP/2003/9) seuraavasti:
      
                  1)
               
               
                  Muutetaan 3 artikla seuraavasti:
                  
                              a)
                           
                           
                              Korvataan 1 ja 2 kohta seuraavasti:
                              ”1.   Laitoksen varantopohjaan kuuluvat seuraavat varainhankinnasta johtuvat velat niiden tiedonkeruusäännösten mukaisesti, joista säädetään Euroopan keskuspankin asetuksessa (EU) N:o 1071/2013 (EKP/2013/33) (*):
                              
                                          a)
                                       
                                       
                                          talletukset; ja
                                       
                                    
                                          b)
                                       
                                       
                                          liikkeeseen lasketut velkapaperit.
                                       
                                    Jos laitoksella on velkaa saman yhteisön sivukonttorille tai pääkonttorille, joka sijaitsee rahaliittoon osallistuvien jäsenvaltioiden ulkopuolella, sen on sisällytettävä nämä velat varantopohjaan.
                              2.   Seuraavia velkoja ei sisällytetä varantopohjaan:
                              
                                          a)
                                       
                                       
                                          velat muulle laitokselle, jota ei ole sisällytetty EKP:n vähimmäisvarantojärjestelmästä vapautettujen laitosten luetteloon 2 artiklan 3 kohdan mukaisesti; ja
                                       
                                    
                                          b)
                                       
                                       
                                          velat EKP:lle tai rahaliittoon osallistuvalle kansalliselle keskuspankille.
                                       
                                    
                                 (*)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).”;"
						
                           
                        
                              b)
                           
                           
                              Lisätään seuraava 2a kohta:
                              ”2a.   Edellä 1 kohdan a alakohdassa tarkoitetussa velkojen luokassa ”talletukset” edellä 2 kohdassa tarkoitettu varantopohjan ulkopuolelle jättäminen toteutetaan seuraavasti: laitos toimittaa asianomaiselle rahaliittoon osallistuvalle kansalliselle keskuspankille näytön edellä 2 kohdan a ja b kohdassa tarkoitettujen velkojen määrästä, ja näin osoitettu määrä vähennetään varantopohjasta.
                              Edellä 1 kohdan b alakohdassa tarkoitetussa velkojen luokassa ”liikkeeseen lasketut velkapaperit” edellä 2 kohdassa tarkoitettu varantopohjan ulkopuolelle jättäminen toteutetaan vähentämällä määrä varantopohjasta seuraavasti:
                              
                                          a)
                                       
                                       
                                          Laitoksen on toimitettava asianomaiselle rahaliittoon osallistuvalle kansalliselle keskuspankille näyttö edellä 2 kohdan a ja b kohdassa tarkoitetusta velkojen määrästä, ja näin osoitettu määrä vähennetään varantopohjasta;
                                       
                                    
                                          b)
                                       
                                       
                                          jos laitos ei pysty toimittamaan asianomaiselle rahaliittoon osallistuvalle kansalliselle keskuspankille näyttöä edellä 2 kohdan a ja b kohdassa tarkoitetusta velkojen määrästä, laitoksen on sovellettava EKP:n verkkosivuilla julkaistua vakiovähennystä niiden velkapaperien kantatietoihin, jotka se on laskenut liikkeeseen ja joiden alkuperäinen maturiteetti on enintään kaksi vuotta.”.
                                       
                                    
                        
            
                  2)
               
               
                  Poistetaan kauttaaltaan asetuksesta sanat ”raha- ja pankkitilastointia koskeva” eri sijamuodoissaan.
               
            2 artikla
      Loppusäännökset
      Tämä asetus tulee voimaan 14 päivänä joulukuuta 2016.
      
         Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
         Tehty Frankfurt am Mainissa 9 päivänä syyskuuta 2016.
         
            
               EKP:n neuvoston puolesta
            
            
               EKP:n puheenjohtaja
            
            Mario DRAGHI
         
      
      
         (1)  EYVL L 318, 27.11.1998, s. 1.
      
         (2)  Euroopan keskuspankin asetus (EU) N:o 1745/2003, annettu 12 päivänä syyskuuta 2003, vähimmäisvarantojen soveltamisesta (EKP/2003/9) (EUVL L 250, 2.10.2003, s. 10).